Capela de Mondragón

A capela de Mondragón, tamén coñecida como capela da Piedade ou capela da Santa Cruz, é unha capela da catedral de Santiago de Compostela.

 Historia 
Foi fundada en 1521 polo cóengo Juan Ibáñez de Mondragón con licenza do arcebispo Alonso III de Fonseca e terminada o ano seguinte. Este influente clérigo chegara a Santiago procedente ao parecer do País Vasco, xa que a orixe da familia era a casa patrucial de Eremuzketa, en Guipúscoa.Seijas Vázquez (1974), p. 154.

O cóengo decidiu establecerse en Compostela, para o que vendeu os bens de Mondragón e buscou unha casa no campo: a torre de Ortigueira na parroquia de Santa Cruz de Ribadulla estaba baleira e comprouna. Parece ser que un dos seus irmáns era prelado en Roma, e outro servía no exército. O cóengo deixou escrito o seu desexo de que trala súa morte o soterrasen nela.Armada  en Euskalnet.

É de estilo gótico flamíxero, típico do século XVI,Villa-Amil (1866), p. 124. e foi construída por Xácome Garcia.

Destaca o retablo co relevo en terracota do Descendemento de Cristo ou Lamentación sobre Cristo morto, obra de Miguel Perrín, de Sevilla, do ano 1526.Santiago. Catedral na web do Centro Virtual Cervantes. A ambos os lados da parte superior do retablo destaca o escudo da familia Mondragón.

O lugar onde agora está esta capela talvez sexa o que ocupaba unha das portas menores da Catedral, a chamada porta de San Paio.

 Notas 

 Véxase tamén 
 Bibliografía 

 Barral Iglesias, Alejandro e Suárez Otero, José (2003): Catedral de Santiago de Compostela y Museo. León: Edilesa. ISBN 84-8012-435-0.
 Carro Otero, Xosé (1997): Santiago de Compostela. León: Editorial Everest. ISBN 84-241-3625-X.
 Seijas Vázqez, Eduardo (1974): Voz "Mondragón" na Gran Enciclopedia Gallega, volume 21, pp. 153–154. Santiago de Compostela: Silverio Cañada. ISBN 84-78286-193-7.
 Villa-Amil y Castro, José (1866): Descripción histórico-artístico-arqueológica de la catedral de Santiago. Impr. de Soto Freire.

 Outros artigos 
 Familia Mondragón

Categoría:Catedral de Santiago de Compostela
Categoría:Capelas de Galicia